DE AUDACIA. 275 



impar. Sed nihilominus fascinat, et captives ducit eos, 

 qui vel judicio infirmi sunt, vel animo timidiores: tales 

 autem sunt hominum pars maxima. Quin et sapientibus 

 ipsis, cum animis vacillent, vim injicit. Tdcirco videmus 

 audacium, in democratiis, plurimum valuisse; apud sena- 

 tores vero, et principes, certe minus. Imo quando primo 

 rebus gerendis admoventur audaces; plus possunt, quam 

 postea : nam male pollicita praestat audacia. Sane quem- 

 admodum interveniunt agyrtse, qui corpori naturali mederi 

 profitentur; sic et corpori politico non desunt homines, 

 qui curiationes vel difncillimas suscipient; quibus forsan 

 in paucis aliquibus experimentis feliciter successit; sed 

 cum scientiae principia non gustarint, saepius excidunt. 

 Imo videre e&t nonnunquam hominem audacem, mira- 

 culum illud Mahometis edentem. Populo persuasit Ma 

 hometes, se collem ad semet evocaturum ; atque a summo 

 ejus jugo, preces pro legis suae cultoribus, oblaturum. 

 Populus magna frequentia convenit : collem, ut ad se 

 venire t, iterumque iterumque vocavit Mahometes; sed 

 cum collis immotus maneret, ille, (nihil omnino pudefactus,) 

 inquit : &quot; Si collis ad Mahometem accedere nolit, ad collem 

 ibit Mahometes.&quot; Sic et istiusmodi homines, quando 

 ingentia quaedam in se susceperunt, turpissimeque in iis 

 defecerunt, tamen (si ad ipsum audaciae culmen pervene- 

 runt,) lusu rem excipient, et se vertent, et nihil aliud. 

 Hominibus profecto magno judicio praeditis, ludibrio sunt 

 audaces ; imo et apud ipsum vulgus audacia aliquid habet 

 ridiculi. Nam si risus objectum sit absurditas, ne dubites, 

 quin magna audacia semper secum habeat aliquid ridiculi. 

 Neque fere jucundius est spectaculum, quam videre in 

 audace oris confusionem; vultum enim tune nanciscitur 

 in se reductum, sed deformiter. Nee aliter fieri potest. 

 Nam in verecundantibus fluunt paulatim, refluuntque 

 spiritus ; sed audaces, quando tale quidpiam illis con- 

 tingit, attoniti haerent; ut fit in schacciae ludo, quando 

 non vincitur collusor, sed torpet tantum motus. Atqui 

 hoc postremum, satirae aptius, quam seriae observationi. 

 Illud vero animadvertendum, audaciam semper caecam 

 esse. Discrimina enim et obstacula nulla videt : quare in 

 deliberando nocet, in exequendo juvat. Adeo ut, si 

 audaces tuto adhibere velis, summum illis imperium non 

 deferas ; secundae classi annumerentur, et ab aliis regantur. 

 Nam in consiliis capiendis, pericula ante oculos habere 

 bonum est; in executione autem, oculos claudere oportet, 

 nisi pericula valde magna fuerint. 



